Europa-Parlamentet og Rådet fastsætter efter den almindelige lovgivningsprocedure og efter høring af Det Økonomiske og Sociale Udvalg […] de øvrige bestemmelser, der er nødvendige for at virkeliggøre målsætningerne for den fælles[…] fiskeripolitik.

Med henblik på at nå disse mål gennemfører Unionen følgende aktioner, som skal supplere de aktioner, der iværksættes i medlemsstaterne: a) iværksættelse af programmer for forskning, teknologisk udvikling og demonstration gennem fremme af samarbejdet med og mellem virksomheder, forskningscentre og universiteter, b) fremme af samarbejdet vedrørende forskning, teknologisk udvikling og demonstration i Unionen med tredjelande og internationale organisationer, c) formidling og nyttiggørelse af resultaterne af aktiviteter vedrørende forskning, teknologisk udvikling og demonstration i Unionen, d) fremme af uddannelse og mobilitet for forskere i Unionen.

Unionen har som mål at styrke sit videnskabelige og teknologiske grundlag ved gennemførelse af et europæisk forskningsrum med fri bevægelighed for forskere samt videnskabelig og teknologisk viden, og at fremme udviklingen af sin konkurrenceevne, herunder industriens konkurrenceevne. […] I dette øjemed opmuntrer den […] virksomheder, herunder små og mellemstore virksomheder, forskningscentre og universiteter i deres indsats for forskning og teknologisk udvikling af høj kvalitet; den støtter deres samarbejdsbestræbelser, idet den i særdeleshed søger at gøre det muligt for forskerne at samarbejde frit på tværs af grænserne og for virksomhederne at udnytte mulighederne i det indre marked fuldt ud […] ved at fastlægge fælles standarder og ved at fjerne juridiske og fiskale hindringer for dette samarbejde. […]

Unionens politik på energiområdet sigter på at sikre energimarkedets funktion, at sikre energiforsyningssikkerheden i Unionen, at fremme energieffektivitet og energibesparelser samt udvikling af nye og vedvarende energikilder og at fremme sammenkobling af energinet.

Unionens industripolitik sørger for, at de nødvendige betingelser for udviklingen af EU-industriens konkurrenceevne er til stede. Med henblik herpå tager Unionens og medlemsstaternes indsats sigte på: at industrien hurtigere kan tilpasse sig strukturforandringerne, at fremme et klima, der er gunstigt for initiativer og udvikling af og samarbejde mellem virksomheder, at fremme udnyttelsen af det industrielle potentiale i politikkerne for innovation, forskning og teknologisk udvikling. Medlemsstaterne rådfører sig med hinanden i kontakt med Kommissionen og samordner om nødvendigt deres aktioner. Kommissionen kan tage de initiativer, den finder hensigtsmæssige for at fremme deres samordning, navnlig initiativer, der tager sigte på at opstille retningslinjer og indikatorer, tilrettelægge udveksling af bedste praksis og udarbejde de nødvendige elementer til periodisk overvågning og evaluering. Europa-Parlamentet holdes fuldt underrettet.

vedtage budgetgennemførelsesakter for indtægter og udgifter og træffe alle dispositioner, der er nødvendige for programgennemførelsen, i henhold til den retsakt, hvorved Kommissionen har tillagt organet beføjelserne

Organet bestræber sig på at give modtagerne støtte af høj kvalitet og sætte handling bag EU's politik. Som et af Kommissionens forvaltningsorganer forvalter vi væsentlige dele af Cosme, Life, Horisont 2020 og EHFF. Vi sørger for, at de aktioner, som disse programmer finansierer, leverer resultater og giver Kommissionen et værdifuldt input til sine politikopgaver.

Endvidere er organet ansvarligt for gennemførelsen af de resterende dele af følgende foranstaltninger under rammeprogrammet for konkurrenceevne og innovation: a) Intelligent Energi i Europa (IEE II), b) økoinnovationsinitiativet, c) Enterprise Europe-netværket, d) Dit Europa — Erhvervsportal, e) EU's IPR-helpdesk, f) projektet IPorta.

Der blev indgået forpligtelser for de planlagte 1 056,5 (1) (242,9) millioner euro (hvoraf 100 % kom fra EU's almindelige budget), og 123,11 (2) (213,9) millioner euro af de bevillinger, budgetmyndigheden havde bevilget, blev udbetalt (98,98 %). EASME gennemfører aktionsbudgettet under Kommissionens ansvar:

Produkter og tjenesteydelser i 2014